CELEX: 31984D0287
Language: el
Date: 1984-05-10 00:00:00
Title: 84/287/ΕΟΚ: Απόφαση της Επιτροπής της 10ης Μαΐου 1984 περί εγκρίσεως της τροποποίησης του προγράμματος σχετικά με τον αμπελοοινικό τομέα στο Land του Baden- Wurttemberg, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)

Avis juridique important

|

31984D0287

84/287/ΕΟΚ: Απόφαση της Επιτροπής της 10ης Μαΐου 1984 περί εγκρίσεως της τροποποίησης του προγράμματος σχετικά με τον αμπελοοινικό τομέα στο Land του Baden- Wurttemberg, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 139 της 25/05/1984 σ. 0043 - 0043

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Μαΐου 1984  περί εγκρίσεως της τροποποίησης του προγράμματος σχετικά με τον αμπελοοινικό τομέα στο Land του Baden-Wuerttemberg, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (84/287/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσης για τη βελτίωση των συνθηκών μεταποίησης και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3164/82 (2), και ιδίως το άρθρο 5,  Εκτιμώντας:  ότι η κυβέρνηση της Ομοσπονδιακής Δημοκρατίας της Γερμανίας ανακοίνωσε στις 30 Νοεμβρίου 1982 την τροποποίηση του προγράμματος σχετικά με τον αμπελοοινικό τομέα στο Land του Baden-Wuerttemberg, η οποία εγκρίθηκε από την Επιτροπή με την απόφαση της 13ης Ιουλίου 1979, και παρείχε συμπληρωματικές πληροφορίες στις 30 Απριλίου και στις 4 Αυγούστου 1983·  ότι η τροποποίηση αυτή έχει σαν θέμα την παράταση του εν λόγω προγράμματος για μια νέα περίοδο 5 ετών προβλέποντας αύξηση της δυναμικότητας τρύγου, οινοποίησης, αποθεματοποίησης, μετάγγισης και εμπορίας του οίνου που αναφέρονται στο πρώτο πρόγραμμα·  ότι η έγκριση αφορά μόνο το μέρος της τροποποίησης σχετικά με την κατάργηση των μέτρων που προβλέπονται από το πρώτο πρόγραμμα ·  ότι η έγκριση της τροποποίησης αφορά μόνο τις αιτήσεις που αναφέρονται στο άρθρο 24 παράγραφος 4 του κανονισμού (ΕΟΚ) αριθ. 355/77·  ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Εγκρίνεται η τροποποίηση του προγράμματος σχετικά με τον αμπελοοινικό τομέα του Land του Baden-Wuerttemberg, η οποία διαβιβάσθηκε από την κυβέρνηση της Ομοσπονδιακής Δημοκρατίας της Γερμανίας σύμφωνα με τον κανονισμό (ΕΟΚ) αριθ. 355/77 στις 30 Νοεμβρίου 1982, και η οποία συμπληρώθηκε στις 30 Απριλίου και στις 4 Αυγούστου 1983, όσον αφορά το μέρος σχετικά με την κατάργηση των μέτρων που προβλέπονται από το εν λόγω πρόγραμμα.  2. Η έγκριση του προγράμματος αφορά μόνο τα σχέδια που υποβάλλονται πριν από την 1η Μαΐου 1984.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 10 Μαΐου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 332 της 27. 11. 1982, σ. 1.